Rimantas Mykolas Kanapėnas

Rimantas Mykolas Kanapėnas (g. 1941 m. spalio 20 d. Globinuose, Saločių valsčius, Pasvalio raj.) – Lietuvos mokslininkas, profesorius, habilituotas technologijos mokslų daktaras, išradėjas, inovatorius, inžinierius, pedagogas, visuomeninkas.

 Biografija 
1965 m. baigė Kauno politechnikos institutą. 1968–1970 m. Kauno politechnikos instituto aspirantas. 1970 m. įgijo technikos mokslų kandidato (dabar daktaro) laipsnį. 1981 m. technikos mokslų daktaras (dabar habilituotas mokslų daktaras).

1970–1981 m. Kauno politechnikos instituto mokslinis bendradarbis. 1975–1976 m. stažavo Prancūzijos nacionaliniame Mokslinių tyrimų centre. 1981–1989 m. Lietuvos mokslų akademijos Fizikos instituto mokslinis bendradarbis, skyriaus vedėjas. 1986–1989 m. dar ir Respublikinio mokslinio gamybinio susivienijimo „Lazeriai“ mokslinis vadovas ir keturių tarpžinybinių lazerinių problemų laboratorijų vadovas. 1986–1991 m. mokslo darbų leidinio „Lazerinė technologija“ atsakingasis redaktorius. Nuo 1989 m. Vilniaus Lazerinės technologijos centro steigėjas ir vadovas. Nuo 1992 m. dar ir Vilniaus Gedimino technikos universiteto dėstytojas. Nuo 1993 m. Biomechanikos katedros profesorius. 2015 m. pirmą kartą Lietuvos ir Ukrainos istorijoje R.M.Kanapėnas padovanojo jo paties sukurtus, sertifikuotus ES lazerinius prietaisus LMP-010, LMP-010M Ukrainos sužeistiesiems gydyti. Jo, kaip inovatoriaus, sukurti aukštųjų technologijų lazerinės medicinos prietaisai – gydomieji lazeriai patentuoti, serijiniu būdu gaminami ir naudojami Lietuvoje, eksportuojami į užsienio valstybes.

 Mokslinė veikla 
Tyrimų sritis – lazerio spinduliuotės poveikis kietoms medžiagoms, biologiniams audiniams, kraujui, odai, lazerinės technikos, gydomųjų lazerių, lazerinių technologijų kūrimas ir panaudojimas. 1983 m. pirmasis Lietuvoje sukūrė, pagamino, vėliau užpatentavo portatyvų dviejų galvučių lazerinės magnetinės terapijos prietaisą LMP-010, skirtą sąnariams ir žaizdoms gydyti. Svarbiausia – 2005 m. pirmasis Lietuvoje sukūrė mažagabaritį gydomąjį lazerį LMP-010M įvairiems susirgimams (stuburo, sąnarių, odos, prostatos, kiaušidžių, gerklų, ausų, dantenų) be skausmo ir vaistų gydyti.Vilniaus lazerinės technologijos centrui 20-metų Jie sertifikuoti visose Europos Sąjungos valstybėse, patentuoti ir naudojami gydymui per 10 medicinos sričių. R.M.Kanapėnas laikomas Lazerinės medicinos pradininku Lietuvoje. Jis sukūrė ir išvystė naują lazerinės medicinos sritį, pagrįstą jo paties sukurtais neinvazinio ir sterilaus poveikio gydomaisiais lazeriais – lazerinės medicinos prietaisais, kuriuos šiandien naudoja gydymo įstaigos, individualiai žmonės savarankiškai gydytis.

Apie 300 mokslo darbų, iš jų per 150 išradimų autorius ir bendraautorius, parašė monografiją, keletą knygų lazerinių technologijų tematika, metodinius nurodymus, mokslo ir publicistikos straipsnius, 2000 m. ir 2020 m. kartu su bendraautoriais vadovėlį aukštųjų mokyklų ir universitetų studentams, magistrantams, doktorantams, inžinieriams. R.M.Kanapėnas laikomas ir lazerinių pramoninių technologijų pradininku Lietuvoje. Tokios pažangios technologijos sukurtos ir įdiegtos Vilniaus, Kauno, Šiaulių įmonėse ir Toljačio automobilių gamykloje, kai kurios iš jų – vandens, naftos, dujų filtrų gavybai patentuotos užsienio šalyse. Jis sukūrė ir įdiegė Atkurtos Lietuvos Valstybės saugumo departamente 1995–1996 m. pirmuosius pažangius mobilius specialios paskirties lazerinius įtaisus, vėliau 2001–2002 m. Lietuvos kariuomenės daliniuose pirmąją specialią mokomąją programinę įrangą šaudymui, leidžiančią kariams tobulinti įgūdžius realiose gamtos sąlygose.  

 Bibliografija 
 Vibraciniai guoliai, monografija, 1984 m, 207 p., rusų k.
 Lazerinė technologija pramonėje, 1988 m, 108 p.
 Lazerinės technologijos plėtotė Lietuvoje, 1988 m, 80 p.,rusų k.
 Lazerinio apdirbimo metodai mašinų gamyboje, 1988 m, 36 p.`
 Lazerinė technologija - Laser Technology, 1986 - 1991 m, 1-10 leidinių.
 Lazerio panaudojimas medicinoje, 1992 m, 40 p.
 Patentas „Daugiaprofilinis miniatiūrinis lazerinis medicinos aparatas“, 2007 m, 7 p.
 Lazerių šešėly, 1996 m, 241 p.
 Mechatronic Systems and Materials. Calculation of Dynamic Parameters of Floating up of the Rotor in Gas Vibrobearings. Rimantas Kanapėnas. Trans Tech Publications Ltd, Switzerland, 2006. 281–284 p.
 Uždegti spindulį, 2009 m, 240 p.
 Bibliografijos apybraiža ir bibliografinė rodyklė. Habilituoti daktarai, 2011 m, 116 p.
 Patentas „Portatyvus lazerinis prietaisas gydymui“, 2014 m, 7 p.
 Matavimų teorija ir praktika, vadovėlis su kitais, 2000 m, 380 p. ir 2020 m, 504 p.
 Jie kūrė žmonijos pažangą, 2024 m, 304 p.

 Įvertinimas 

 2022 m. Lietuvos didžiojo kunigaikščio Gedimino ordinas (4-ojo laipsnio)
 2021 m. Pasvalio krašto Garbės pilietis (diplomas, medalis, ženkliukas ir pažymėjimas)
 2020 m. Lietuvos Respublikos Seimo medalis „Už nuopelnus Lietuvai“ (medalis ir pažymėjimas)
 2020 m. Pasvalio Petro Vileišio fondo diplomas ir atminimo dovana
 2016 m. Lietuvos Respublikos Ministro Pirmininko padėka už svarbius darbus lazerinių technologijų srityje, pasiekimus ir nuopelnus Lietuvos mokslui
 2016 m. Lietuvos Respublikos Seimo Švietimo, mokslo ir kultūros komiteto atminimo dovana ir sveikinimas už nuveiktus darbus moksle, išradyboje
 2015 m. Lietuvos ūkio ministerijos ir kitų organizacijų bendras padėkos raštas už mokslinius tyrimus, eksperimentinę ir inovacijų plėtrą
 2014 m. Darbo žvaigždės medalis „Už nuopelnus Lietuvos gerovei“
 2014 m. Pasvalio rajono Saločių krašto pirmasis Garbės pilietis (diplomas ir medalis)
 2013 m. Respublikinio projekto „Yra šalis“ nominantas
 2005 m. Lietuvos Respublikos rekordas „Mažiausias lazerinis gydymo prietaisas LMP-010M“ (diplomas)
 2005 m. ir 2020 m. Lietuvos Respublikos Švietimo ir mokslo ministerijos padėkos raštas ir Vilniaus Gedimino technikos universiteto premija už vadovėlį „Matavimų teorija ir praktika“
 1995 m. Niujorko Mokslų akademijos narys
 1988 m. Lietuvos Mokslinių techninių draugijų premijos laureatas (diplomas ir medalis)
 1987 m. Lietuvos nusipelnęs išradėjas (diplomas ir medalis)
 1977, 1978, 1979 m. Visasąjunginės liaudies ūkio pasiekimų parodos trys bronzos medaliai
 1975 m. Akademiko S. Vavilovo vardo premija (kartu su kolegomis)
 1973 m. Lietuvos aukštojo mokslo ministerijos pagyrimo raštas
 1970, 1971, 1977, 1978, 1986, 1987, 1988 m. VIRD Lietuvos respublikinės tarybos garbės raštai ir premijos

 Literatūra 
 Rimantas Mykolas Kanapėnas. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 315 psl.
 Rimantas Mykolas Kanapėnas. Biografijos apybraiža ir bibliografinė rodyklė. Habilituoti daktarai, Vilnius:Technika, 2011, 116 p.

 Šaltiniai 

Kategorija:Lietuvos inžinieriai mechanikai
Kategorija:Lietuvos pedagogai
Kategorija:Lietuvos technologai
Kategorija:Lietuvos išradėjai